Virginian yliopisto

Virginian yliopisto (engl. University of Virginia, lyh. UVA tai U.Va.) on julkinen tutkimusyliopisto Yhdysvalloissa. Se sijaitsee Charlottesvillessä Virginiassa, ja sen perusti Thomas Jefferson vuonna 1819. Vuonna 2016 U.S. News & World Report -⁠lehden rankingissä Virginian yliopisto sijoitettiin 24. tilalle parhaiden yhdysvaltalaisyliopistojen joukossa. Lukuvuoden opiskelu maksaa Virginian asukkaille noin 16 000 dollaria ja muille noin 45 000 dollaria vuodessa. Virginian yliopiston nykyisiä graduate-tason tutkintoaloja ovat liiketalous, kasvatustiede, insinööritieteet, oikeustiede ja lääketiede. Yliopiston tunnettuihin alumneihin kuuluvat entinen oikeusministeri Robert F. Kennedy, senaattori Edward Kennedy ja journalisti Katie Couric. Kirjailija Edgar Allan Poe sai aikoinaan eropassit yliopistosta hävittyään opiskelurahansa uhkapelissä, mutta hänen asuntolahuoneensa on museoitu. Yliopiston rehtori James E. Ryan jätti kesäkuussa 2025 eronpyyntönsä, jonka yliopiston hallitus hyväksyi. Oikeusministeriö oli aiemmin vaatinut Ryanin erottamista, ja Ryan on New York Timesin mukaan sanonut eronpyyntönsä syyksi Trumpin hallinnon painostuksen. Eron ajankohta ei ole tiedossa. Ryan on yliopiston yhdeksäs rehtori. Hän kannattaa yliopiston monimuotoisuuden lisäämistä. Lähteet Aiheesta muualla Kuvia tai muita tiedostoja aiheesta Virginian yliopisto Wikimedia Commonsissa